George Washington

George Washington (* 22. februara 1732 we Wakefieldźe, Virginia; † 14. decembra 1799, Mount Vernon, Virginia) bě US-ameriski politikar a wot 30. januara 1789 hač do lěta 1797 prěni prezident nowozałoženych Zjednoćenych statow. 

Wón ma jendźelske korjenje. Wot 1759 hač do swojeje smjerće bě woženjeny z Marthu Washington, rodźenej Dandridge. 

Washington bě wot 1775 do 1783 wyši rozkazowar ameriskeje kontinentalneje armeje a jako tajki jedyn ze załožerjow Zjednoćenych statow. Wón bě předsyda wustawu dawaceje zhromadźizny Philadelphia Convention w lěće 1787.

Po Washingtonje stej zwjazkowy stat Washington kaž tež US-ameriska stolica Washington, D.C. pomjenowanej.

 Wotkazaj 

Kategorija:Rodź. 1732
Kategorija:Zemr. 1799
Kategorija:Muž
Kategorija:Politikar (18. lětstotk)